Diari Oficial de la Generalitat Valenciana


Sumari del DOGV 7569, del 13-07-2015 (2015/6158)

Informació pública de la proposta de Resolució de 23 de juny del 2015, del director de l'Agència Valenciana del Turisme, de concessió d'ajudes 2015 dirigides a les empreses turístiques de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7569

Data del DOGV
:   13-07-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/6158


Organisme emissor
:   Agència Valenciana del Turisme

Tipus de document
:   Anunci

Informació pública de la proposta de Resolució de 23 de juny del 2015, del director de l'Agència Valenciana del Turisme, de concessió d'ajudes 2015 dirigides a les empreses turístiques de la Comunitat Valenciana. [2015/6158]  
Proposta de resolució de 23 de juny de 2015, del director de l'Agència Valenciana del Turisme, de concessió d'ajudes 2015 dirigides a les empreses turístiques de la Comunitat Valenciana.  
  
Antecedents de fet  
  
Primer. Per la Resolució de 4 de març de 2015, del president de l'Agència Valenciana del Turisme, publicada en el Diari Oficial de la Comunitat Valenciana número 7483, del dia 13 de març de 2015, es convoquen les ajudes 2015 de l'Agència Valenciana del Turisme dirigides a les a les empreses turístiques de la Comunitat Valenciana i que inclouen dos programes: Programa 1, Foment de la gestió empresarial innovadora, i Programa 2, Prestació de servicis innovadors de base tecnològica.  
Segon. Amb diferents dates van tindre entrada en l'Agència Valenciana del Turisme diverses sol·licituds d'ajuda acollides als dos programes de l'esmentada resolució que han donat lloc a la instrucció dels expedients que figuren en els documents annex A i annex B, adjunts a esta proposta de resolució.  
Tercer. D'acord amb el que establix l'article 8.3 de la resolució de convocatòria, s'ha reunit la comissió d'avaluació d'ajudes en sessió de data 23 de juny de 2015.  
Després de l'aplicació del que disposa la Resolució de 4 de març de 2015, per la qual es convoquen estes ajudes, especialment en l'article 8, la comissió d'avaluació ha adoptat, entre altres, els acords següents:  
  
1r. Aprovar la puntuació obtinguda per cada una de les sol·licituds que han sigut avaluades per l'òrgan instructor, d'acord amb els criteris de valoració establits en l'article 7.2, Criteris de valoració de sol·licituds, de la Resolució de 4 de març de 2015, per la qual es regix esta convocatòria d'ajudes. De les 34 sol·licituds avaluades, la puntuació màxima obtinguda ha sigut de 8 punts i la mínima de 4 punts.  
  
2n. Aprovar el cost subvencionable determinat per l'òrgan instructor per a cada una de les sol·licituds, després de l'anàlisi de l'actuació per a la qual se sol·licita ajuda i especificant a quins dos capítols (IV i VII) correspon imputar el cost subvencionable.  
3r. Aplicar el percentatge d'ajuda, en el capítol VII, del 50 per cent per a les sol·licituds de 8 punts, el 45 per cent per a 7 punts i 30 per cent per a la resta, i, en el capítol IV, el 70 per cent per a 8, 7 i 6 punts, i el 50 per cent per a la resta, tant per als expedients corresponents al Programa 1 com al Programa 2, per al càlcul de l'import de l'ajuda corresponent a cada sol·licitant. Aplicats els percentatges, el crèdit total adjudicat puja a 141.081,52 euros en el capítol IV i 349.782,74 euros en el capítol VII.  
  
4t. Com a resultat de tot allò que s'ha exposat en els apartats anteriors, la comissió acorda informar favorablement sobre la concessió de subvenció a totes les sol·licituds avaluades, les quals figuren en els documents annex II, apartat a, Sol·licituds favorables. Programa 1: Foment de la gestió empresarial innovadora, i annex II, apartat b, Sol·licituds favorables. Programa 2: Prestació de servicis innovadors de base tecnològica, d'esta acta, en què consten els beneficiaris, les actuacions a subvencionar, la puntuació obtinguda i els imports d'ajuda.  
  
5t. Traslladar els acords anteriors al director de l'Agència Valenciana del Turisme, el qual, en compliment de l'article 8.5 de la Resolució de 4 de març de 2015, per la qual es convoquen les presents ajudes, emetrà la corresponent proposta de resolució.  
  
Fonaments de dret  
Primer. La Resolució de 4 de març de 2015, del president de l'Agència Valenciana del Turisme, per la qual es convoquen les ajudes 2015 de l'Agència Valenciana del Turisme dirigides a les empreses turístiques de la Comunitat Valenciana; l'Orde 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme; la Llei 38/2003, de 17 de novembre, General de Subvencions i el seu Reglament, aprovat pel Reial Decret 887/2006, de 21 de juliol, i la resta de normativa d'aplicació.  
  
Segon. La competència per a dictar esta proposta la té el director de l'Agència Valenciana del Turisme d'acord amb les competències assignades per l'article 9 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, així com l'article 8.5 de la Resolució de 4 de març de 2015, esmentada en el fonament primer.  
  
Tercer. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'establix que es podran refondre en un únic acte, acordat per l'òrgan competent, les resolucions administratives de la mateixa naturalesa, especificant les persones o altres circumstàncies que individualitzen els efectes de l'acte per a cada interessat.  
  
Quart. L'article 24.4 de la Llei 38/2003, de 17 de novembre, General de Subvencions, establix que haurà de notificar-se la proposta de resolució i concedir un termini de 10 dies per a la presentació d'al·legacions.  
Quint. L'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat que els actes administratius siguen objecte de publicació amb efectes de notificació, i així està previst en l'article 9.3 de la Resolució de 4 de març de 2015, per la qual es convoquen estes ajudes.  
Vistos els anteriors antecedents de fet i fonaments de dret, es proposa:  
  
Primer  
Concedir subvenció als sol·licitants de les ajudes corresponents als programes: Programa 1, Foment de la gestió empresarial innovadora, i Programa 2, Prestació de servicis innovadors de base tecnològica, de la Resolució de 4 de març de 2015, per la qual es regix esta convocatòria, que es detallen en els documents annex A i annex B d'esta proposta, amb indicació de l'actuació a subvencionar i l'import de l'ajuda.  
  
L'efectivitat de les subvencions estarà subordinada al compliment de les condicions següents:  
1. Complir les obligacions dels beneficiaris detallades en l'article 10 de la Resolució de 4 de març de 2015.  
2. Aportar la documentació que es detalla en l'article 12, Justificació de gastos, de la Resolució de 4 de març de 2015.  
3. El termini de presentació de la documentació justificativa finalitzarà el dia 15 de novembre de 2015.  
4. La realització de l'activitat per a la qual es concedix subvenció serà responsabilitat exclusiva del beneficiari. Així mateix seran a càrrec seu els mitjans humans i materials que calguen per al seu compliment.  
  
5. Correspon al beneficiari sol·licitar tots els permisos, les autoritzacions i les llicències que corresponguen a la naturalesa del projecte a incentivar.  
6. El beneficiari comunicarà a l'Agència Valenciana del Turisme l'obtenció o la sol·licitud d'altres ajudes per a la mateixa finalitat procedents d'altres administracions o ens públics o privats.  
7. En totes les actuacions que resulten beneficiàries de les ajudes convocades per mitjà d'esta resolució, haurà de figurar el distintiu en què es fa constar que el projecte ha comptat amb la col·laboració de l'Agència Valenciana del Turisme, disponible en http://www.turisme.gva.es/opencms/opencms/turisme/es/contents/subvencion/subvencion.html'tam=.  
8. L'import a justificar coincidirà, com a mínim, amb la totalitat del cost subvencionable. En cas que l'import del cost subvencionable justificat de manera adient siga inferior al cost subvencionable establit en la resolució de concessió, l'import de l'ajuda a lliurar disminuirà en idèntica proporció, i donarà lloc a la pèrdua parcial del dret al cobrament de la subvenció.  
9. En cas que el cost subvencionable justificat de manera adient siga inferior a l'import mínim establit en la convocatòria perquè l'actuació siga subvencionable, 20.000 euros per a gastos d'inversió i 8.000 euros per a gastos corrents, es produirà la pèrdua total del dret al cobrament de la subvenció concedida.  
10. L'alteració d'algunes de les característiques del projecte o activitat aprovat o aprovada, l'incompliment de condicions i terminis establits en la resolució, la nul·la execució o l'execució parcial de la inversió, la falta o incompleta justificació de gastos efectivament realitzats i la concessió, després de la presentació de la sol·licitud, d'altres ajudes públiques o privades que en conjunt excedisquen l'import del cost subvencionable de l'actuació, podran donar lloc a la pèrdua del dret al cobrament total o parcial de la subvenció concedida.  
Les presents ajudes es consideraran acceptades per cada un dels interessats si en un termini de 10 dies hàbils, a comptar de la notificació d'esta proposta, no han comunicat a l'Agència Valenciana del Turisme la seua renúncia a la subvenció. L'acceptació de la subvenció implicarà l'acceptació de la inclusió en la llista de beneficiaris que en el seu moment es publicarà en el Diari Oficial de la Comunitat Valenciana.  
  
  
Segon  
 Publicar esta proposta en el Diari Oficial de la Comunitat Valenciana, amb efectes de notificació, i concedir un termini de 10 dies hàbils, a comptar des de l'endemà de la publicació, per a la presentació d'al·legacions i posar de manifest l'expedient als interessats.  
  
  
València, 23 de juny de 2015.- El director de la Agència Valenciana del Turisme: Sebastián Fernández Miralles.